มาดามทูตพร้อมใจแต่งชุดไทยช่วยกาชาด หารายได้เพื่อผู้พิการบนใบหน้า-กะโหลกศีรษะ
ท่านทูตมิคเคล เหมนิธิ วินเธอร์ (กลาง) ร่วมเล่นกีตาร์โชว์,สภากาชาดไทย ร่วมกับ คณะภริยาเอกอัครราชทูตประจำประเทศไทย จัดงานจิบน้ำชายามบ่ายการกุศล Elegance of Giving : ความงดงามแห่งการให้ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 84 พรรษา และเพื่อหารายได้โดยเสด็จพระราชกุศลสนับสนุนโครงการผ่าตัดช่วยเหลือผู้ป่วยที่มีความพิการบนใบหน้าและกะโหลกศีรษะชนิดรุนแรง โรงพยาบาลจุฬาลงกรณ์ สภากาชาด ไทย ซึ่งจัดขึ้นที่โรงแรมอนันตรา สยาม เมื่อวันที่ 24 เม.ย.ที่ผ่านมา,ในงานได้มีการแสดงแฟชั่นโชว์ผ้าไหมไทย และผ้าไทยจากมูลนิธิศิลปาชีพฯ ทั้งจากนางแบบมืออาชีพ, เซเลบริตี้ อาทิ เกรซ มหาดำรงค์กุล, ปิยวดี มาลีนนท์, สลิล ล่ำซำ ฯลฯ โดยมีไฮไลต์คือเหล่าภริยาเอกอัครราชทูตประจำประเทศไทย 14 ประเทศ เช่น รัสเซีย, ฮังการี, โมร็อกโก, เกาหลี, ฝรั่งเศส ฯลฯ พร้อมใจกันสวมใส่ชุดผ้าไทยขึ้นแคตวอล์ก เพื่ออวดโฉมให้ทุกคนรู้ว่าผ้าไทย,ไม่ว่าจะอยู่บนเรือนร่างชนชาติใดก็งามวิจิตรจริงๆ นอกจากนี้ยังมีการแสดงดนตรีจากนักดนตรี นักร้องชื่อดัง รวมทั้ง ฯพณฯ มิคเคล เหมนิธิ วินเธอร์ เอกอัครราชทูตเดนมาร์กประจำประเทศ ไทย มา ร่วมเล่นกีตาร์ในมินิคอนเสิร์ต กับคีย์ตัน คาร์เทอร์ ศิลปินเจ้าของรางวัลแกรมมี่ และฟร้องค์ แอร์กอตต์ นักเปียโนและโปรดิวเซอร์ชาวฝรั่งเศส,ด้าน มาดามรัตนวดี เหมนิธิ วินเธอร์ ภริยาเอกอัครราชทูตเดนมาร์กประจำประเทศไทย ประธานจัดงาน กล่าวว่า งานนี้เป็นกิจกรรมพิเศษ,ที่คณะภริยาทูตร่วมกันจัดขึ้น นอกเหนือจากการออกร้านคณะภริยาทูต ทั้งนี้ เพื่อหารายได้ถวายเป็นพระราชกุศล นำไปช่วยเหลือผู้ป่วยที่มีความพิการบนใบหน้าและกะโหลกศีรษะชนิดรุนแรง ที่อยู่ในความดูแลของศูนย์สมเด็จพระเทพรัตนฯ โดยทีมแพทย์จะออกผ่าตัดตามหัวเมือง ไม่ต้องเข้ามากรุงเทพฯแล้ว นอกจากนี้ในงานยังได้เผยแพร่ผ้าไหมไทยอันสวยงามผ่านการเดินแฟชั่นโชว์ของเหล่าคณะภริยาทูต ที่ส่วนใหญ่ไม่เคยแต่งชุดไทยแบบจัดเต็มแบบนี้ ทุกคนตื่นเต้นและมีความรู้สึกดีมาก ต่างชมความงดงามของชุดไทยกันมาก ส่วนรายได้ของการจัดงานนี้คาดว่าน่าจะเกิน 2 ล้านบาท ที่จะนำไปช่วยเหลือในการผ่าตัด.
สภากาชาดไทย ร่วมกับ คณะภริยาเอกอัครราชทูตประจำประเทศไทย จัดงานจิบน้ำชายามบ่ายการกุศล Elegance of Giving : ความงดงามแห่งการให้ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 
มาดามทูต,ผ้าไหมไทย,มาดามรัตนวดี เหมนิธิ วินเธอร์,สภากาชาดไทย,มิคเคล เหมนิธิ วินเธอร์,ผ้าไทย,ข่าว,ไทยรัฐฉบับพิมพ์